paragraph_text: U "Franini i Jurini" mogu se pronaći i modernije književne teme, pa ponešto i od etnografskih i mitoloških tema. U njemu ponajbolji istarski autori u stotinjak priloga, članaka i reportaža iz svih istarskih i kvarnerskih krajeva predstavljaju zaslužne ljude, važne i zanimljive događaje, tradicionalne vrijednosti, aktualna zbivanja, teme iz kulture, stvaralaštva i drugih područja narodnoga života. Posebna je pozornost posvećena predstavljanju prirodnih vrijednosti i ljepota istarskih krajeva, ekološkim temama, čuvanju prirodne i kulturne baštine, novostima i savjetima iz poljoprivrede, dobrom vinu i maslinovu ulju, zdravlju, zanimljivostima i atrakcijama...